వాంగ్చా రాజ్‌కుమార్

వాంగ్చా రాజ్‌కుమార్ (29 డిసెంబర్ 1966 - 23 డిసెంబర్ 2007) భారతదేశానికి చెందిన రాజకీయ నాయకుడు. ఆయన అరుణాచల్ తూర్పు లోక్‌సభ నియోజకవర్గం నుండి మూడు సార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
వాంగ్చా రాజ్‌కుమార్ స్వతంత్ర అభ్యర్థిగా తన రాజకీయ ప్రయాణాన్ని ప్రారంభించి 1996లో జరిగిన లోక్‌సభ ఎన్నికలలో అరుణాచల్ తూర్పు లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి లేటా ఉంబ్రేపై 7271 ఓట్ల మెజారిటీతో గెలిచి మొదటిసారి లోక్‌సభ సభ్యుడిగా ఎన్నికయ్యాడు. ఆయన ఆ తరువాత అరుణాచల్ కాంగ్రెస్ పార్టీలో చేరి 1998 లోక్‌సభ ఎన్నికలలో అరుణాచల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సోటై క్రిపై 27,437 ఓట్ల మెజారిటీతో గెలిచి రెండవసారి లోక్‌సభ సభ్యుడిగా ఎన్నికయ్యాడు.

వాంగ్చా రాజ్‌కుమార్ ఆ తరువాత భారత జాతీయ కాంగ్రెస్ పార్టీలో చేరి  1999 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ  అభ్యర్థి తాపిర్ గావోపై 41,403 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు. ఆయన 2004 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ  అభ్యర్థి తాపిర్ గావో చేతిలో 44994 ఓట్ల తేడాతో ఓడిపోయాడు.
మూలాలు 	    

వర్గం:1966 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:అరుణాచల్ ప్రదేశ్ వ్యక్తులు
వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ నుండి ఎన్నికైన లోక్‌సభ సభ్యులు